
[bookmark: Sujet][bookmark: References]Eiropas Parlamenta 2026. gada 17. jūnija normatīvā rezolūcija par priekšlikumu Padomes regulai, ar ko groza Regulu (ES) Nr. 904/2010 attiecībā uz Eiropas Prokuratūras (EPPO) un Eiropas Biroja krāpšanas apkarošanai (OLAF) piekļuvi informācijai par pievienotās vērtības nodokli Savienības līmenī (COM(2025)0685 – C10-0298/2025 – 2025/0348(CNS))
(Īpašā likumdošanas procedūra – apspriešanās)
Eiropas Parlaments,
–	ņemot vērā Komisijas priekšlikumu Padomei (COM(2025)0685),
–	ņemot vērā Līguma par Eiropas Savienības darbību 113. pantu, saskaņā ar kuru Padome ar to ir apspriedusies (C10‑0298/2025),
–	ņemot vērā Reglamenta 84. pantu,
–	ņemot vērā Budžeta kontroles komitejas atzinumu,
–	ņemot vērā Ekonomikas un monetārās komitejas ziņojumu (A10-0159/2026),
1.	apstiprina grozīto Komisijas priekšlikumu;
2.	aicina Komisiju attiecīgi grozīt savu priekšlikumu saskaņā ar Līguma par Eiropas Savienības darbību 293. panta 2. punktu;
3.	aicina Padomi informēt Parlamentu, ja tā ir paredzējusi izmaiņas Parlamenta apstiprinātajā tekstā;
4.	prasa Padomei vēlreiz ar to apspriesties, ja tā ir paredzējusi būtiski grozīt Komisijas priekšlikumu;
5.	uzdod priekšsēdētājai Parlamenta nostāju nosūtīt Padomei un Komisijai, kā arī dalībvalstu parlamentiem.

Grozījums Nr. 1
Regulas priekšlikums
2. apsvērums
	

	Komisijas ierosinātais teksts
	Grozījums

	2.	Ievērojot Regulas (ES) 2017/1939 24. panta 1. punktu, Savienības iestādēm, struktūrām, birojiem un aģentūrām un dalībvalstu iestādēm, kas ir kompetentas saskaņā ar piemērojamajiem valsts tiesību aktiem, bez liekas kavēšanās ir jāziņo EPPO par jebkādu noziedzīgu rīcību, arī pārrobežu krāpšanu PVN jomā, kas varētu būt tās kompetencē saskaņā ar minētās regulas 22. pantu un 25. panta 2. un 3. punktu. Pārrobežu krāpšana PVN jomā pēc definīcijas ir saistīta ar vairākām dalībvalstīm, un tas, ka informācija no dalībvalstīm EPPO tiek nosūtīta no katras valsts atsevišķi, neatbilst mērķim apkarot krāpšanu PVN jomā ES līmenī. Tāpēc, lai EPPO būtu informēta par PVN krāpšanas riskiem ES līmenī un īstenotu savas regulatīvās pilnvaras, ir sīkāk jānosaka kārtība, kādā dalībvalstīm Regulas (ES) Nr. 904/2010 33. pantā minētajā Eurofisc tīklā būtu jāziņo EPPO par jebkādām aizdomīgām pazīmēm un pēc tam attiecīgā gadījumā jāsniedz precīza informācija par krāpšanu PVN jomā. Turklāt atbilstīgi Regulas (ES) 2017/1939 24. panta 9. punktam konkrētos gadījumos EPPO var pieprasīt papildu attiecīgu informāciju, kas pieejama Savienības iestādēm, struktūrām, birojiem un aģentūrām un dalībvalstu iestādēm. Tāpēc ir lietderīgi paredzēt noteikumus, saskaņā ar kuriem dalībvalstīm Eurofisc ietvaros pēc EPPO pieprasījuma būtu jāpaziņo EPPO informācija par pārrobežu krāpšanu PVN jomā.
	2.	Ievērojot Regulas (ES) 2017/1939 24. panta 1. punktu, Savienības iestādēm, struktūrām, birojiem un aģentūrām un dalībvalstu iestādēm, kas ir kompetentas saskaņā ar piemērojamajiem valsts tiesību aktiem, bez liekas kavēšanās ir jāziņo EPPO par jebkādu noziedzīgu rīcību, arī pārrobežu krāpšanu PVN jomā, kas varētu būt tās kompetencē saskaņā ar minētās regulas 22. pantu un 25. panta 2. un 3. punktu, lai varētu analizēt vai izmeklēt šādu noziedzīgu rīcību. Pārrobežu krāpšana PVN jomā pēc definīcijas ir saistīta ar vairākām dalībvalstīm, un tas, ka informācija no dalībvalstīm EPPO tiek nosūtīta no katras valsts atsevišķi, neatbilst mērķim apkarot krāpšanu PVN jomā ES līmenī. Tāpēc, lai EPPO būtu informēta par PVN krāpšanas riskiem ES līmenī un īstenotu savas regulatīvās pilnvaras, ir sīkāk jānosaka kārtība, kādā dalībvalstīm Regulas (ES) Nr. 904/2010 33. pantā minētajā Eurofisc tīklā būtu jāziņo EPPO par rezultātiem, kas iegūti pēc Eurofisc veiktās apstrādes un analīzes iespējamās pārrobežu krāpšanas lietās, un par jebkādām aizdomīgām pazīmēm un pēc tam attiecīgā gadījumā jāsniedz precīza informācija, kas EPPO ir vajadzīga, lai izvērtētu, vai izmantot savas pilnvaras. Turklāt atbilstīgi Regulas (ES) 2017/1939 24. panta 9. punktam konkrētos gadījumos EPPO var pieprasīt papildu attiecīgu informāciju, kas pieejama Savienības iestādēm, struktūrām, birojiem un aģentūrām un dalībvalstu iestādēm. Tāpēc ir lietderīgi paredzēt noteikumus, saskaņā ar kuriem dalībvalstīm Eurofisc ietvaros pēc EPPO pieprasījuma būtu jāpaziņo EPPO informācija par pārrobežu krāpšanu PVN jomā.



Grozījums Nr.		2
Regulas priekšlikums
4. apsvērums
	

	Komisijas ierosinātais teksts
	Grozījums

	(4)	Dalībvalstīm, kas nepiedalās EPPO, saskaņā ar Līguma par Eiropas Savienību 4. panta 3. punktā nostiprināto lojālas sadarbības principu ir pienākums atbalstīt EPPO darbības un atturēties no jebkādas rīcības, kas varētu traucēt tās mērķu sasniegšanai. Eurofisc ietilpst gan EPPO darbībā iesaistītas dalībvalstis, gan tās darbībā neiesaistītas dalībvalstis. Tāpēc ir svarīgi, lai EPPO būtu skaidrs juridiskais pamats piekļuvei Eurofisc apstrādātajai informācijai.
	(4)	Dalībvalstīm, kas nepiedalās EPPO, saskaņā ar Līguma par Eiropas Savienību 4. panta 3. punktā nostiprināto lojālas sadarbības principu ir pienākums atbalstīt EPPO darbības un atturēties no jebkādas rīcības, kas varētu traucēt tās mērķu sasniegšanai. Eurofisc ietilpst gan EPPO darbībā iesaistītas dalībvalstis, gan tās darbībā neiesaistītas dalībvalstis. Tāpēc ir svarīgi, lai EPPO būtu skaidrs juridiskais pamats piekļuvei Eurofisc apstrādātajai informācijai krimināltiesību nolūkos, lai sekmīgi izpildītu savas pilnvaras, kas izklāstītas Padomes Regulas (ES) 2017/1939 4. pantā, proti, izmeklētu kriminālpārkāpumus, kas skar Savienības finanšu intereses, un sauktu pie atbildības par tiem.



Grozījums Nr.		3
Regulas priekšlikums
4.a apsvērums (jauns)
	

	Komisijas ierosinātais teksts
	Grozījums

	
	(4a)	Eiropas Revīzijas palāta ir atkārtoti konstatējusi, ka ar PVN saistīto informācijas sistēmu piekļūstamības un sadarbspējas nepilnības visās dalībvalstīs un Savienības struktūrās ir būtisks šķērslis efektīvai pārrobežu izmeklēšanai saistībā ar krāpšanu PVN jomā, un nesen tas konstatēts Īpašajā ziņojumā 8/2025 par krāpšanu PVN jomā attiecībā uz importu. Turklāt minētajā ziņojumā ir konstatētas būtiskas atšķirības to administratīvo sankciju līmenī, kuras dalībvalstīs tiek piemērotas gadījumos, kad notikusi ar PVN saistīta krāpšana importa jomā, radot situāciju, kurā uzņēmēji var izmantot jurisdikciju ar viszemākajiem sodiem. Piekļuve PVN datiem, kas ar šo regulu piešķirta EPPO un OLAF, uzlabo atklāšanas un kriminālvajāšanas spējas, bet nav preventīvs līdzeklis attiecībā uz sodu atšķirībām. Minētajā kontekstā un saskaņā ar Komisijas apņemšanos DFS laikposmam pēc 2027. gada paredzēto pasākumu ietvaros pārskatīt krāpšanas apkarošanas arhitektūru var apsvērt iespēju veikt turpmākus pasākumus nolūkā novērst minētās atšķirības, piemēram, ierosināt leģislatīvā akta priekšlikumu, kas balstīts uz atbilstošu juridisko pamatu un kura mērķis ir panākt minimālu saskaņotības līmeni jeb konsekvenci to administratīvo sodu jomā, kas piemērojami par vissmagākajiem pārkāpumiem PVN jomā un ar tiem saistītajiem pārkāpumiem muitas jomā, ņemot vērā vajadzību efektīvi aizsargāt Savienības finanšu intereses. Jebkuram šādam priekšlikumam būtu jāpievieno visaptverošs ietekmes novērtējums un būtu jāpierāda atbilstība subsidiaritātes un proporcionalitātes principiem, kā noteikts LES 5. pantā.


Grozījums Nr.		4
Regulas priekšlikums
4.b apsvērums (jauns)
	

	Komisijas ierosinātais teksts
	Grozījums

	
	(4b)	Komisijas 2025. gada jūlija baltajā grāmatā par ES krāpšanas apkarošanas arhitektūras pārskatīšanu informācijas plūsmu sadrumstalotība starp Eurofisc, EPPO, OLAF, Eiropolu un Eurojust tika minēta kā sistēmiska strukturāla nepilnība, kas mazina Savienības efektīvu reaģēšanu uz pārrobežu krāpšanu PVN jomā. Šī regula ir uzskatāma par pārskatītas krāpšanas apkarošanas arhitektūras datu kopīgošanas pīlāra leģislatīvo īstenošanu un ir aplūkojama saistībā ar turpmākajiem pasākumiem, kā paziņots minētajā baltajā grāmatā, tostarp stiprinot Eurofisc operatīvās spējas, saskaņojot nosacījumus un atbildības noteikumus fiskālajiem pārstāvjiem, kurus nodokļu maksātāji, kas nav Savienības nodokļu maksātāji, ieceļ saskaņā ar IOSS un citiem PVN režīmiem importa jomā, un paplašinot CESOP datu pārvaldības sistēmu, lai nodrošinātu saskaņotību ar muitas datu piekļuves pasākumiem, kas paredzēti šajā regulā.


Grozījums Nr.		5
Regulas priekšlikums
4.c apsvērums (jauns)
	

	Komisijas ierosinātais teksts
	Grozījums

	
	(4c)	Muitas iestāžu glabātā informācija par importa procedūrām, saskaņā ar kurām PVN saistības tiek atliktas vai tiek piemēroti atbrīvojumi no PVN, pēc būtības ir ar PVN saistīta informācija LESD 113. panta nozīmē. Regulas (ES) Nr. 904/2010 17. panta 1. punkta f) apakšpunkta tvēruma paplašināšana, lai aptvertu visas importa procedūras, kas ietver atbrīvojumus no PVN vai PVN maksāšanas atlikšanu, tostarp saskaņā ar importa vienas pieturas aģentūras režīmu, kas izveidots ar Direktīvu 2006/112/EK, un deklarētās muitas vērtības un izcelsmes valsts kā obligātu datu elementu pievienošana ir vajadzīga, lai kompetentās iestādes, tostarp EPPO un OLAF, varētu savstarpēji salīdzināt importa deklarācijas ar PVN deklarācijām un atklāt neatbilstības, kas liecina par krāpšanu. Šādai paplašināšanai nekādi nebūtu jāskar muitas pamatnoteikumi, kas reglamentē minētās importa procedūras, uz kurām joprojām attiecas Regula (ES) Nr. 952/2013.



Grozījums Nr.		6
Regulas priekšlikums
4.d apsvērums (jauns)
	

	Komisijas ierosinātais teksts
	Grozījums

	
	(4d)	Lai nodrošinātu, ka ar šo regulu izveidotās izpildes spējas patiesi darbojas visās dalībvalstīs un tādējādi novērstu pastāvīgas asimetrijas vienotajā tirgū un Savienības vidē krāpšanas apkarošanai, un saskaņā ar Komisijas apņemšanos pārskatīt krāpšanas apkarošanas arhitektūru dalībvalstīm, kuras nepiedalās EPPO, būtu jāizraugās kompetenta valsts iestāde, kas būtu atbildīga par līdzvērtīgu funkciju pildīšanu sadarbības ar Eurofisc un OLAF nodrošināšanai ar PVN saistītas pārrobežu krāpšanas jomā.  Minētajām dalībvalstīm sešu mēnešu laikā pēc šīs regulas stāšanās spēkā būtu jāpaziņo Komisijai izraudzītā iestāde un katru gadu jāziņo Komisijai par saņemtās informācijas izmantošanu, tostarp par sākto izmeklēšanu skaitu un to rezultātiem.



Grozījums Nr.		7
Regulas priekšlikums
5. apsvērums
	

	Komisijas ierosinātais teksts
	Grozījums

	(5)	Eiropas Revīzijas palāta ir ieteikusi Komisijai un dalībvalstīm likvidēt juridiskos šķēršļus, kas kavē informācijas apmaiņu starp administratīvajām, tiesu un tiesībaizsardzības iestādēm valsts un Savienības līmenī, un it īpaši atzīmēja, ka OLAF būtu vajadzīga piekļuve PVN informācijas apmaiņas sistēmas (VIES) un Eurofisc datiem. Šajā sakarā ir svarīgi, lai centralizēta piekļuve ES IT sistēmām tiktu noteikta ar skaidru juridisko pamatu.
	(5)	Eiropas Revīzijas palāta ir ieteikusi Komisijai un dalībvalstīm likvidēt juridiskos šķēršļus, kas kavē informācijas apmaiņu starp administratīvajām, tiesu un tiesībaizsardzības iestādēm valsts un Savienības līmenī, un it īpaši atzīmēja, ka OLAF būtu vajadzīga piekļuve PVN informācijas apmaiņas sistēmas (VIES) un Eurofisc datiem. Šajā sakarā ir svarīgi, lai centralizēta piekļuve ES IT sistēmām, ievērojot nepieciešamības un proporcionalitātes principus, tiktu noteikta ar skaidru juridisko pamatu, lai OLAF varētu īstenot savas pilnvaras, kas izklāstītas Regulas (ES, Euratom) Nr. 883/2013 4. pantā.

	__________________
	__________________

	6 Eiropas Revīzijas palātas Īpašais ziņojums Nr. 24/2015 “Ar PVN saistītas krāpšanas apkarošana Kopienā: jārīkojas aktīvāk” (https://www.eca.europa.eu/lv/publications/SR15_24).
	6 Eiropas Revīzijas palātas Īpašais ziņojums Nr. 24/2015 “Ar PVN saistītas krāpšanas apkarošana Kopienā: jārīkojas aktīvāk” (https://www.eca.europa.eu/lv/publications/SR15_24).



Grozījums Nr.		8
Regulas priekšlikums
5.a apsvērums (jauns)
	

	Komisijas ierosinātais teksts
	Grozījums

	
	(5a)	Pastāvīgie šķēršļi efektīvai sadarbībai starp Savienības struktūrām ir IT sistēmu nesaderība, saziņas kanālu sadrumstalotība un ierobežota lietu pārvaldības sistēmu sadarbspēja, kas izraisa efektivitātes trūkumu, kavēšanos un lielāku administratīvo slogu. Tāpēc ir jāuzlabo sadarbspēja un jāizstrādā kopēja digitālā infrastruktūra, lai nodrošinātu netraucētu un drošu informācijas apmaiņu.



Grozījums Nr.		9
Regulas priekšlikums
8.a apsvērums (jauns)
	

	Komisijas ierosinātais teksts
	Grozījums

	
	(8a)	Lai gan šīs Regulas (ES) Nr. 904/2010 13. pantā jau ir noteikts, ka dalībvalstu kompetentajām PVN iestādēm ir pienākums pēc savas iniciatīvas apmainīties ar informāciju, kas varētu būt noderīga krāpšanas PVN jomā apkarošanai, minētais pienākums attiecas uz PVN iestādēm, taču neattiecas uz dalībvalstu kompetentajām muitas iestādēm, kuras nav kompetentās PVN iestādes minētās regulas nozīmē. Turklāt ne Regulas (ES) Nr. 904/2010 13. pantā paredzētais mehānisms, ne Eurofisc tīkls nenodrošina no muitas iestādēm iegūtās informācijas par krāpšanu tiešu paziņošanu EPPO un OLAF pēc savas iniciatīvas. Ar importa procedūrām saistītajām krāpšanas shēmām PVN jomā ir raksturīgas sistemātiskas neatbilstības starp informāciju, kas deklarēta muitas iestādēm importēšanas vietā, un informāciju PVN deklarācijās, kas vēlāk iesniegtas galamērķa dalībvalstī. Muitas iestādes bieži vien ir pirmās, kas, veicot riska pārvaldības analīzi, atklāj šādas neatbilstības. Lai novērstu minēto trūkumu un nodrošinātu, ka muitas iestāžu atklātā augšupējā muitas informācija nekavējoties tiek nosūtīta struktūrām, kas ir atbildīgas par pārrobežu krāpšanas PVN jomā izmeklēšanu un kriminālvajāšanu, un ņemot vērā to, ka Regulas (ES) Nr. 904/2010 49.a un 49.b pantā paredzēto piekļuves tiesību efektīva izmantošana ir atkarīga no tā, vai EPPO un OLAF saņem informāciju par iespējamiem krāpšanas gadījumiem, ir jāparedz, ka kompetentajām muitas iestādēm ir pienākums pēc savas iniciatīvas nosūtīt minēto informāciju. Informācija būtu šādi jānosūta Eurofisc, EPPO un OLAF ikreiz, kad 17. panta 1. punkta f) apakšpunktā minētie dati liecina par tendencēm, kas varētu būt krāpšana PVN jomā. Minētajam pasākumam ir izšķiroša nozīme Savienības finanšu interešu efektīvai aizsardzībai, un tas saskan ar Komisijas apņemšanos pārskatīt vispārējo krāpšanas apkarošanas arhitektūru kā būtisku DFS laikposmam pēc 2027. gada paketes elementu. Pēdējo gadu laikā Eiropas Parlaments savās rezolūcijās par Savienības finanšu interešu aizsardzību vairākkārt ir aicinājis stiprināt koordināciju valstu līmenī starp muitas un PVN iestādēm, jo īpaši izmantojot valstu stratēģijas krāpšanas apkarošanai. Šāds nosūtīšanas pēc savas iniciatīvas mehānisms darbojas tikai Regulā (ES) Nr. 904/2010 paredzētās administratīvās sadarbības PVN jomā ietvaros un neskar ne saskaņā ar Regulu (ES) Nr. 952/2013 noteiktās muitas pamatprocedūras, ne saistītos datu pārvaldības noteikumus.


Grozījums Nr.		10
Regulas priekšlikums
8.b apsvērums (jauns)
	

	Komisijas ierosinātais teksts
	Grozījums

	
	(8b)	Šajā regulā paredzētā nosūtīšanas pēc savas iniciatīvas mehānisma efektivitāte ir atkarīga no pienācīgas koordinācijas valsts līmenī starp dalībvalstu kompetentajām muitas iestādēm un kompetentajām PVN iestādēm. Daudzās dalībvalstīs šīs struktūras ir atsevišķas administratīvas vienības ar nošķirtām uzraudzības ķēdēm un informācijas sistēmām. Tādēļ dalībvalstīm būtu jānodrošina, ka to kompetentās muitas un PVN iestādes izveido regulāras koordinācijas mehānismus, cita starpā izmantojot Eurofisc sistēmu, lai atvieglotu tādu neatbilstību konstatēšanu, kuras liecina par krāpšanu PVN jomā, un attiecīgo muitas datu savlaicīgu nosūtīšanu Eurofisc, EPPO un OLAF. Šāda koordinācija ir procesuāls un organizatorisks pasākums, kas valsts iestādēm nerada papildu pienākumus informācijas tehnoloģiju jomā.


Grozījums Nr.		11
Regulas priekšlikums
9. apsvērums
	

	Komisijas ierosinātais teksts
	Grozījums

	(9)	Lai aizsargātu piekļuvi personas datiem, tikai Eiropas prokuroriem, Eiropas deleģētajiem prokuroriem un izraudzītiem EPPO un OLAF darbiniekiem, kurus iepriekš attiecīgi pilnvarojusi EPPO un OLAF, vajadzētu būt piekļuvei PVN informācijai, lai veiktu savus uzdevumus Eurofisc koordinācijas ierēdņu pārraudzībā. Lai nodrošinātu vienotus minētās piekļuves nosacījumus, būtu jāpiešķir īstenošanas pilnvaras Komisijai attiecībā uz tehniskās informācijas un praktiskās kārtības noteikšanu, arī saistībā ar piekļuves kontroles mehānismu, lietotāja profilu un identifikāciju. Minētās pilnvaras būtu jāizmanto saskaņā ar Eiropas Parlamenta un Padomes Regulu (ES) Nr. 182/2011.
	(9)	Lai aizsargātu piekļuvi personas datiem, tikai Eiropas prokuroriem, Eiropas deleģētajiem prokuroriem un izraudzītiem EPPO un OLAF darbiniekiem, kurus iepriekš attiecīgi pilnvarojusi EPPO un OLAF, vajadzētu būt piekļuvei PVN informācijai, lai veiktu savus uzdevumus Eurofisc koordinācijas ierēdņu pārraudzībā. Lai nodrošinātu vienotus minētās piekļuves nosacījumus, būtu jāpiešķir īstenošanas pilnvaras Komisijai attiecībā uz tehniskās informācijas un praktiskās kārtības noteikšanu, arī saistībā ar piekļuves kontroles mehānismu, lietotāja profilu un identifikāciju, nodrošinot, ka dizainā ir ievērots augsts datu aizsardzības līmenis, vienlaikus uzlabojot operatīvo efektivitāti ar automatizētiem procesiem bez nepamatotas administratīvas kavēšanās. Minētās pilnvaras būtu jāizmanto saskaņā ar Eiropas Parlamenta un Padomes Regulu (ES) Nr. 182/2011. Minētais pasākums būtu jāsaprot kā tūlītējs pasākums, savukārt gaidāmā krāpšanas apkarošanas struktūras pārskatīšana dos iespēju nodrošināt lielāku saskaņotību un konsekvenci.

	__________________
	__________________

	9 Eiropas Parlamenta un Padomes Regula (ES) Nr. 182/2011 (2011. gada 16. februāris), ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu (OV L 55, 28.2.2011., 13. lpp., ELI: https://eur-lex.europa.eu/eli/reg/2011/182/oj.
	9 Eiropas Parlamenta un Padomes Regula (ES) Nr. 182/2011 (2011. gada 16. februāris), ar ko nosaka normas un vispārīgus principus par dalībvalstu kontroles mehānismiem, kuri attiecas uz Komisijas īstenošanas pilnvaru izmantošanu (OV L 55, 28.2.2011., 13. lpp., ELI: https://eur-lex.europa.eu/eli/reg/2011/182/oj.



Grozījums Nr.		12
Regulas priekšlikums
10. apsvērums
	

	Komisijas ierosinātais teksts
	Grozījums

	(10)	Šajā regulā tiek respektētas pamattiesības un ievēroti principi, kas atzīti Eiropas Savienības Pamattiesību hartā, it īpaši tiesības uz personas datu aizsardzību.
	(Neattiecas uz tekstu latviešu valodā.)	



Grozījums Nr.		13
Regulas priekšlikums
10.a apsvērums (jauns)
	

	Komisijas ierosinātais teksts
	Grozījums

	
	(10a)	EPPO un OLAF piekļuvei VIES, uzraudzības sistēmai un CESOP, kā arī jebkurām citām sistēmām un datubāzēm būtu jāattiecas uz šādām galvenajām datu kategorijām: informācija par PVN identifikācijas numuriem un PVN iekšējiem darījumiem Kopienā, attiecīgā informācijai par importu, kas atbrīvots no PVN, saistībā ar importa vienas pieturas aģentūru (IOSS) un importa muitas procedūru 42/63 un apkopota informācija par maksājumiem. Šāda piekļuve būtu jāpiešķir tikai EPPO un OLAF, lai tie varētu veikt savus pienākumus saskaņā ar Regulas (ES) 2017/1939 4. pantu un Regulas (ES, Euratom) Nr. 883/2013 1. panta 1. punktu. Komisijai būtu jāpiešķir pilnvaras pieņemt īstenošanas aktus, kuros precizē konkrētas datu kategorijas, kas pieejamas EPPO un OLAF, lai tie varētu pildīt savus pienākumus saskaņā ar minētajiem pantiem. Minētie īstenošanas akta projekti informatīvos nolūkos būtu nosūta Eiropas Parlamentam, lai tas varētu īstenot savas tiesības.



Grozījums Nr.		14
Regulas priekšlikums
11. apsvērums
	

	Komisijas ierosinātais teksts
	Grozījums

	(11)	Tā kā sistēmas, infrastruktūra un tehniskie līdzekļi, kas atvieglo PVN informācijas apmaiņu Savienības līmenī, ir jāpielāgo, lai EPPO un OLAF piekļuve būtu droša, ir jāatliek attiecīgo noteikumu piemērošana, lai dalībvalstis, Komisija, EPPO un OLAF varētu veikt nepieciešamos pielāgojumus. Šajā procesā būtu jāņem vērā datumi, kad sāks darboties centralizētā VIES un iepriekšējās VIES darbība tiks pakāpeniski pārtraukta. EPPO un OLAF būtu jāsedz izmaksas, kas saistītas ar attiecīgās infrastruktūras un to tehnisko līdzekļu izveidi un uzturēšanu, kas nepieciešami drošai piekļuvei PVN informācijai.
	(11)	Tā kā sistēmas, infrastruktūra un tehniskie līdzekļi, kas atvieglo PVN informācijas apmaiņu Savienības līmenī, ir jāpielāgo, lai EPPO un OLAF piekļuve būtu droša, ir jāatliek attiecīgo noteikumu piemērošana, lai dalībvalstis, Komisija, EPPO un OLAF varētu veikt nepieciešamos pielāgojumus. Šajā procesā būtu jāņem vērā datumi, kad sāks darboties centralizētā VIES un iepriekšējās VIES darbība tiks pakāpeniski pārtraukta. Lai nodrošinātu efektīvu šīs regulas īstenošanu, EPPO un OLAF būtu jābūt piekļuvei, ievērojot budžeta neitralitātes principus, pienācīgiem un stabiliem finanšu resursiem un cilvēkresursiem, tostarp specializētām zināšanām finanšu izmeklēšanā, digitālajā kriminālistikā un datu analīzē, attiecīgā gadījumā ietverot arī atsevišķu vārteju vai saskarni, lai nodrošinātu atbilstību datu minimizēšanas principam. Ar Savienības finansējumu būtu vēl vairāk jāatbalsta sadarbspējīgas IT sistēmas un droši sakaru rīki, lai varētu efektīvi sadarboties. Lai novērstu nepienācīgu izmantošanu, jābūt ieviestiem organizatoriskajiem pasākumiem, iekšējiem atļauju piešķiršanas procesiem, uzraudzības mehānismiem un aizsardzības pasākumiem.



Grozījums Nr.		15
Regulas priekšlikums
12. apsvērums
	

	Komisijas ierosinātais teksts
	Grozījums

	(12)	Saskaņā ar Regulas (ES) 2018/1725 42. panta 1. punktu ir notikusi apspriešanās ar Eiropas Datu aizsardzības uzraudzītāju, kas […] sniedza atzinumu.
	(12)	Saskaņā ar Regulas (ES) 2018/1725 42. panta 1. punktu ir notikusi apspriešanās ar Eiropas Datu aizsardzības uzraudzītāju, kas 2026. gada 7. janvārī sniedza atzinumu.



Grozījums Nr.		16
Regulas priekšlikums
1. pants – 1. punkts – -1. apakšpunkts (jauns)
Regula (ES) Nr. 904/2010
2.a pants (jauns)
	

	Komisijas ierosinātais teksts
	Grozījums

	
	(-1)	Regulā iekļauj šādu pantu:

	
	"2.a pants

	
	Papildu priekšlikums par minimāla saskaņotības līmeņa panākšanu sodu jomā

	
	Ne vēlāk kā ... [18 mēneši no šīs grozošās regulas spēkā stāšanās dienas] un saskaņā ar mērķiem, kuri izvirzīti saistībā ar krāpšanas apkarošanas arhitektūras pārskatīšanu kā papildu pasākumu kopumu, kas iekļauts DFS laikposmam pēc 2027. gada paketē, un nolūkā uzlabot Savienības finanšu interešu aizsardzību Komisija iesniedz Eiropas Parlamentam un Padomei leģislatīvā akta priekšlikumu par administratīvo sodu, kas piemērojami par vissmagākajiem pārkāpumiem pievienotās vērtības nodokļa un saistīto muitas nodokļu jomā, minimālo saskaņošanu, jo īpaši attiecībā uz "pazudušā tirgotāja" krāpnieciskām darbībām Kopienā un vienkāršoto importa procedūru ļaunprātīgu izmantošanu saskaņā ar muitas 42. procedūru un importa vienas pieturas aģentūras režīmu. Priekšlikums neskar muitas pamatprocedūras, kas noteiktas ar Regulu (ES) Nr. 952/2013."


Grozījums Nr.		17
Regulas priekšlikums
1. pants – 1. punkts – -1.a apakšpunkts (jauns)
Regula (ES) Nr. 904/2010
13.a pants (jauns)
	

	Komisijas ierosinātais teksts
	Grozījums

	
	-1a)	Regulā iekļauj šādu pantu:

	
	"13.a pants

	
	Muitas datu, kas liecina par krāpšanu PVN jomā, nosūtīšana pēc savas iniciatīvas

	
	1.	Dalībvalstu kompetentās iestādes pēc savas iniciatīvas paziņo 36. panta 1. punktā minētajiem Eurofisc darbības jomas koordinatoriem un arī EPPO un OLAF — ievērojot to attiecīgās pilnvaras — visu informāciju, kas tiek glabāta saskaņā ar 17. panta 1. punkta f) apakšpunktu un kas liecina par tendencēm, kuras varētu būt krāpšana PVN jomā, jo īpaši:

	
	a)	sistemātiskas neatbilstības starp importa deklarācijā norādīto galamērķa dalībvalsti un dalībvalsti, kurā vēlāk ticis deklarēts vai samaksāts PVN;

	
	b)	sistemātiskas neatbilstības starp saņēmēju, kas norādīts importa deklarācijā saskaņā ar IOSS režīmu, un nodokļa maksātāju, kas deklarējis attiecīgo PVN galamērķa dalībvalstī;

	
	c)	deklarētās muitas vērtības, kas būtiski atšķiras no tirgus vērtības, ja šī atšķirība ir uzskatāma par vērtības samazinājumu nolūkā izvairīties no PVN maksāšanas, kā arī

	
	d)	visi citi rādītāji, kas Komisijas īstenošanas aktā norādīti kā muitas iestāžu konstatēti PVN krāpšanas riska rādītāji.

	
	2.	Paziņojumu, kas minēts 1. punktā, sniedz nekavējoties, un tajā iekļauj vismaz 17. panta 1. punkta f) apakšpunktā minētos datu elementus par attiecīgo importēšanas gadījumu vai šādu gadījumu sēriju.

	
	3.	Dalībvalstis nodrošina, ka to kompetentās muitas iestādes un kompetentās PVN iestādes savā starpā koordinē 1. punktā minēto neatbilstību identificēšanu, cita starpā izmantojot Eurofisc sistēmu.

	
	4.	Komisija ar īstenošanas aktiem precizē tehniskās prasības un procedūras attiecībā uz šajā pantā minētajiem paziņojumiem. Minētos īstenošanas aktus pieņem saskaņā ar pārbaudes procedūru, kas minēta 58. panta 2. punktā.

	
	5.	Dalībvalstis, kas nepiedalās EPPO saskaņā ar Padomes Regulu (ES) 2017/1939, 1. punktā minētos paziņojumus nosūta Eurofisc darbības jomas koordinatoriem un OLAF tā pilnvaru ietvaros, bet ne EPPO."


Grozījums Nr.		18
Regulas priekšlikums
1. pants – 1. daļa – -1.b punkts (jauns)
Regula (ES) Nr. 904/2010
17. pants – 1. punkts – f apakšpunkts
	

	Spēkā esošais teksts
	Grozījums

	
	-1b)	Regulas 17. panta 1. punkta f) apakšpunktu aizstāj ar šādu:

	f)	informāciju, ko tā iegūst, ievērojot Direktīvas 2006/112/EK 143. panta 2. punkta a) un b) apakšpunktu, kā arī izcelsmes valsti, galamērķa valsti, preces kodu, valūtu, kopsummu, valūtas kursu, preces cenu un neto svaru.
	f)	informāciju, ko dalībvalstu muitas dienesti apkopojuši attiecībā uz visu to preču importu, kurām importēšanas brīdī tiek prasīts atbrīvojums no PVN, PVN maksāšanas atlikšana vai īpašs uzskaites režīms, cita starpā arī saskaņā ar Direktīvas 2006/112/EK 143. panta 1. daļas d) punktu (Muitas procedūra 42/63), importa vienas pieturas aģentūras režīmu, kas izveidots ar minētās direktīvas 369.l–369.x pantu, un visām citām importa procedūrām, saskaņā ar kurām pienākums uzskaitīt PVN tiek atlikts uz galamērķa dalībvalsti, ietverot tikai šādus datu elementus:

	
	i)	importa deklarācijas identifikators;

	
	ii)	importētāja PVN identifikācijas numurs vai attiecīgā gadījumā muitas iestādēm deklarētais IOSS identifikācijas numurs;

	
	iii)	klienta PVN identifikācijas numurs galamērķa dalībvalstī, ja tāds ir pieejams;

	
	iv)	deklarētā preču muitas vērtība;

	
	v)	deklarētā preču izcelsmes valsts, kā arī

	
	vi)	muitas procedūras kods, arī gadījumos, kad precēm piemēro vienkāršotu importa procedūru saskaņā ar Regulas (ES) Nr. 952/2013 166. pantu;"



Grozījums Nr.		19
Regulas priekšlikums
1. pants – 1. daļa – 3. punkts
Regula (ES) Nr. 904/2010
24.k pants – 1.a punkts
	

	Komisijas ierosinātais teksts
	Grozījums

	1.a	EPPO un OLAF piekļūst centralizētās VIES informācijai saskaņā ar 49.a un 49.b pantā noteiktajiem ierobežojumiem un noteikumiem.
	1.a	EPPO un OLAF ir piekļuve centrālās VIES informācijai, izmantojot drošu centrālo saskarni, kas nodrošina konfidencialitāti, saskaņā ar 49.a un 49.b pantā noteiktajiem ierobežojumiem un noteikumiem.



Grozījums Nr.		20
Regulas priekšlikums
1. pants – 1. daļa – 4. punkts
Regula (ES) Nr. 904/2010
36. pants – 2.a punkts
	

	Komisijas ierosinātais teksts
	Grozījums

	2.a	Eurofisc darbības jomas koordinatori saskaņā ar Padomes Regulas (ES) 2017/1939* 24. panta 1. punktu attiecībā uz dalībvalstīm, kas piedalās EPPO, un saskaņā ar šo pantu attiecībā uz pārējām dalībvalstīm bez liekas kavēšanās paziņo EPPO par aizdomām par pārrobežu krāpšanu PVN jomā, pamatojoties uz informāciju, kas paziņota vai savākta, ievērojot šo regulu, un attiecībā uz kuru EPPO varētu īstenot savu kompetenci.
	2.a	Eurofisc darbības jomas koordinatori saskaņā ar Padomes Regulas (ES) 2017/1939* 24. panta 1. punktu attiecībā uz dalībvalstīm, kas piedalās EPPO, un saskaņā ar šo pantu attiecībā uz pārējām dalībvalstīm bez liekas kavēšanās paziņo EPPO par aizdomām par pārrobežu krāpšanu PVN jomā, pamatojoties uz informāciju, kas paziņota vai savākta, ievērojot šo regulu, un attiecībā uz kuru EPPO varētu īstenot savu kompetenci. Eurofisc darbības jomas koordinatori paziņo informāciju, kas EPPO ir vajadzīga, lai izvērtētu, vai izmantot savas pilnvaras, ja vien šāda paziņošana ir nepieciešama un proporcionāla, atbilst EPPO pilnvaru mērķiem un ir pilnīgā saskaņā ar Savienības tiesību aktiem datu aizsardzības jomā.



Grozījums Nr.		21
Regulas priekšlikums
1. pants – 1. daļa – 4. punkts
Regula (ES) Nr. 904/2010
36. pants – 2.c punkts
	

	Komisijas ierosinātais teksts
	Grozījums

	2.c	Saskaņā ar Eiropas Parlamenta un Padomes Regulas (ES, Euratom) Nr. 883/2013** 8. panta 2. un 3. punktu Eurofisc darbības jomas koordinatori nekavējoties paziņo OLAF par aizdomām par pārrobežu krāpšanu PVN jomā, pamatojoties uz dalībvalstu sniegto informāciju, kas paziņota vai savākta saskaņā ar šo regulu, lai OLAF varētu apsvērt piemērotu rīcību saskaņā ar savām pilnvarām.
	2.c	Saskaņā ar Eiropas Parlamenta un Padomes Regulas (ES, Euratom) Nr. 883/2013** 8. panta 2. un 3. punktu Eurofisc darbības jomas koordinatori nekavējoties paziņo OLAF par aizdomām par pārrobežu krāpšanu PVN jomā, pamatojoties uz dalībvalstu sniegto informāciju, kas paziņota vai savākta saskaņā ar šo regulu, lai OLAF varētu apsvērt piemērotu rīcību saskaņā ar savām pilnvarām, vienlaikus nodrošinot, ka OLAF un EPPO izmeklēšanas darbības nedublējas. Eurofisc darbības jomas koordinatori paziņo OLAF informāciju, kas ir nepieciešama, lai izvērtētu, vai izmantot savas pilnvaras.



Grozījums Nr.		22
Regulas priekšlikums
1. pants – 1. daļa – 4. punkts
Regula (ES) Nr. 904/2010
36. pants – 2.d punkts
	

	Komisijas ierosinātais teksts
	Grozījums

	2.d	Saskaņā ar Regulas (ES, Euratom) Nr. 883/2013 8. panta 2. un 3. punktu un pēc OLAF pieprasījuma Eurofisc darbības jomas koordinatori paziņo OLAF visu informāciju no dalībvalstīm par pārrobežu krāpšanu PVN jomā, kas paziņota vai savākta saskaņā ar šo regulu, lai OLAF varētu apsvērt piemērotu rīcību saskaņā ar savām pilnvarām.
	2.d	Saskaņā ar Regulas (ES, Euratom) Nr. 883/2013 8. panta 2. un 3. punktu un pēc OLAF pieprasījuma Eurofisc darbības jomas koordinatori paziņo OLAF jebkādu nozīmīgu informāciju no dalībvalstīm par pārrobežu krāpšanu PVN jomā, kas paziņota vai savākta saskaņā ar šo regulu, lai OLAF varētu apsvērt piemērotu rīcību saskaņā ar savām pilnvarām.



Grozījums Nr.		23
Regulas priekšlikums
1. pants – 1. daļa – 5. punkts
Regula (ES) Nr. 904/2010
49.a pants – 1. punkts – ievaddaļa
	

	Komisijas ierosinātais teksts
	Grozījums

	1.	Neskarot Regulas (ES) 2017/1939 43. pantu, dalībvalstu kompetentās iestādes piešķir EPPO centralizētu piekļuvi mērķtiecīgas meklēšanas veikšanai saistībā ar šādu informāciju:
	1.	Neskarot Regulas (ES) 2017/1939 43. pantu, dalībvalstu kompetentās iestādes piešķir EPPO centralizētu piekļuvi mērķtiecīgas meklēšanas veikšanai savu pilnvaru ietvaros saistībā ar šādu vajadzīgu informāciju:



Grozījums Nr.		24
Regulas priekšlikums
1. pants – 1. daļa – 5. punkts
Regula (ES) Nr. 904/2010
49.a pants – 1. punkts –b apakšpunkts
	

	Komisijas ierosinātais teksts
	Grozījums

	b)	no 2026. gada 1. septembra – saistībā ar šīs regulas 17. panta 1. punkta e) un f) apakšpunktā minēto informāciju;
	b)	no 2026. gada 1. septembra — saistībā ar šīs regulas 17. panta 1. punkta e) un f) apakšpunktā minēto informāciju, ieskaitot jebkādus papildu datu elementus, kas tiek glabāti saskaņā ar šīs regulas 17. panta 1. punkta f) apakšpunktu;


Grozījums Nr.		25
Regulas priekšlikums
1. pants – 1. daļa – 5. punkts
Regula (ES) Nr. 904/2010
49.a pants – 1.a punkts (jauns)
	

	Komisijas ierosinātais teksts
	Grozījums

	
	1.a	Piekļuvi saskaņā ar 1. punktu piešķir tikai saistībā ar aktīvām izmeklēšanām par iespējamiem kriminālpārkāpumiem vai saukšanu pie atbildības par šādiem kriminālpārkāpumiem, kā minēts Regulas (ES) 2017/1939 4. pantā, un to izstrādā un izmanto tā, lai novērstu meklēšanu bez konkrēta mērķa vai piekļuvi, kas nav saistīta ar konkrētu lietu. Lai ievērotu datu aizsardzības principus, sistēmas arhitektūrā un darbības protokolos īpaši aizliedz datu vākšanu jebkādā spekulatīvā veidā, datu ieguvi masveidā, vispārinātas meklēšanas vai automatizētu profilēšanu, kas nav saistīta ar konkrētu izmeklēšanu.



Grozījums Nr.		26
Regulas priekšlikums
1. pants – 1. daļa – 5. punkts
Regula (ES) Nr. 904/2010
49.a pants – 1.b punkts (jauns)
	

	Komisijas ierosinātais teksts
	Grozījums

	
	1.b	Uz šā panta 1. punktā minēto centralizēto piekļuvi attiecas atbilstīgi tehniski un organizatoriski pasākumi, ar kuriem nodrošina, ka katrs piekļuves gadījums ir attiecināms uz konkrētu izmeklēšanu vai kriminālvajāšanu un uz identificētu pilnvarotu lietotāju. Šādu piekļuvi reģistrē tā, lai būtu iespējama efektīva ex post pārbaude.



Grozījums Nr.		27
Regulas priekšlikums
1. pants – 1. daļa – 5. punkts
Regula (ES) Nr. 904/2010
49.a pants – 3. punkts
	

	Komisijas ierosinātais teksts
	Grozījums

	3.	Minētā centralizētā piekļuve ir piekļuve visai ar izmeklēšanu saistītajai informācijai, izmantojot vienotu kontaktpunktu, pat ja minētā informācija attiecas uz vairākām dalībvalstīm.
	3.	Minētā centralizētā piekļuve ir piekļuve visai ar izmeklēšanu saistītajai informācijai, izmantojot vienotu kontaktpunktu, pat ja minētā informācija attiecas uz vairākām dalībvalstīm. Attiecīgajā sistēmā nodrošina pilnīgu izsekojamību un visu meklējumu reģistrēšanu, un to atbalsta ar drošiem sakaru kanāliem un visaptverošiem reģistriem, kas ļauj izmantot efektīvus ex-post pārbaudes mehānismus.



Grozījums Nr.		28
Regulas priekšlikums
1. pants – 1. daļa – 5. punkts
Regula (ES) Nr. 904/2010
49.a pants – 3.a punkts (jauns)
	

	Komisijas ierosinātais teksts
	Grozījums

	
	3.a	EPPO katru gadu publicē statistiku par saskaņā ar šo regulu piešķirtās centralizētās piekļuves izmantošanu, tostarp vaicājumu skaitu, to izmeklēšanu skaitu, kurās šāda piekļuve ir veicinājusi lietas virzību, un to gadījumu skaitu, kuros dati, kuriem piekļūts, tikuši atzīti par nebūtiskiem un dzēsti. Minēto statistiku iekļauj EPPO gada ziņojumos un iesniedz Eiropas Parlamentam. Saskaņā ar attiecīgajiem noteikumiem, kas reglamentē izmeklēšanu, šādus datus pienācīgi rediģē, lai nodrošinātu izmeklēšanas konfidencialitāti un pienācīgu izmeklēšanas veikšanu.


Grozījums Nr.		29
Regulas priekšlikums
1. pants – 1. daļa – 5. punkts
Regula (ES) Nr. 904/2010
49.a pants – 4. punkts – 1. daļa – a apakšpunkts
	

	Komisijas ierosinātais teksts
	Grozījums

	a)	tehnisko informāciju par centralizētu piekļuvi šā panta 1. punktā minētajai informācijai, arī to datu kategoriju sarakstu, saistībā ar kurām var veikt mērķtiecīgu meklēšanu;
	a)	tehnisko informāciju par centralizētu piekļuvi šā panta 1. punktā minētajai informācijai, arī to datu kategoriju sarakstu, saistībā ar kurām var veikt mērķtiecīgu meklēšanu, tostarp preventīvus mehānismus pret meklēšanu bez konkrēta nolūka;



Grozījums Nr.		30
Regulas priekšlikums
1. pants – 1. daļa – 5. punkts
Regula (ES) Nr. 904/2010
49.a pants – 5. punkts
	

	Komisijas ierosinātais teksts
	Grozījums

	5.	Izmaksas par tādas infrastruktūras un tehnisko līdzekļu izveidi, darbību un uzturēšanu, kas ļauj droši piekļūt šā panta 1. punktā minētajai informācijai, sedz EPPO.
	svītrots



Grozījums Nr.		31
Regulas priekšlikums
1. pants – 1. daļa – 5. punkts
Regula (ES) Nr. 904/2010
49.a pants – 5.a punkts (jauns)
	

	Komisijas ierosinātais teksts
	Grozījums

	
	5.a	Visiem lietotājiem ir saistoši šajā regulā paredzētie konfidencialitātes noteikumi. Informācijas apmaiņas procedūras un piekļuve datiem jāveic saskaņā ar Eiropas Parlamenta un Padomes Regulām (ES) 2016/679 un (ES) 2018/1725 un Eiropas Savienības Pamattiesību hartu.



Grozījums Nr.		32
Regulas priekšlikums
1. pants – 1. daļa – 5. punkts
 Regula (ES) Nr. 904/2010
49.a pants – 5.b punkts (jauns)
	

	Komisijas ierosinātais teksts
	Grozījums

	
	5.b	Sistēmas, kuras nodrošina 1. punktā minēto centralizēto piekļuvi, izstrādā tā, lai nodrošinātu pilnīgu sadarbspēju ar sistēmām, ko izmanto attiecīgās Savienības struktūras, lai veicinātu efektīvu un drošu informācijas apmaiņu un samazinātu administratīvo slogu.



Grozījums Nr.		33
Regulas priekšlikums
1. pants – 1. daļa – 5. punkts
 Regula (ES) Nr. 904/2010
49.a pants – 5.c punkts (jauns)
	

	Komisijas ierosinātais teksts
	Grozījums

	
	5.c	Komisija ciešā sadarbībā ar EPPO novērtē vajadzību pēc Savienības papildu finansējuma, lai atbalstītu sadarbspējīgu IT sistēmu, digitālo rīku un specializētu darbinieku sagatavošanu.



Grozījums Nr.		34
Regulas priekšlikums
1. pants – 1. daļa – 5. punkts
 Regula (ES) Nr. 904/2010
49.a pants – 5.d punkts (jauns)
	

	Komisijas ierosinātais teksts
	Grozījums

	
	5.d	Ja EPPO saņem personas datus tādas informācijas nosūtīšanas rezultātā, kas veikta pēc muitas dienestu iniciatīvas saskaņā ar 13.a pantu, ir piemērojami šādi noteikumi:

	
	a)	datus var apstrādāt vienīgi nolūkā novērtēt, vai uzsākt izmeklēšanu, vai arī nolūkā veikt izmeklēšanu EPPO pilnvaru ietvaros saskaņā ar Regulas (ES) 2017/1939 4. pantu;

	
	b)	ja EPPO 90 dienu laikā pēc informācijas saņemšanas konstatē, ka dati neattiecas ne uz vienu izmeklēšanu, kas tiek veikta tās pilnvaru ietvaros, tā dzēš datus un paziņo par to nosūtītājai iestādei;

	
	c)	ja izmeklēšanu sāk, pamatojoties uz nosūtītajiem datiem, par to informē nosūtītāju muitas iestādi, kurai tiek sniegta iespēja paziņot savu novērtējumu EPPO un EDAU, ja tā uzskata, ka datu apstrāde pārsniedz nepieciešamo;

	
	d)	ir piemērojami Regulas (ES) 2017/1939 VIII nodaļā minētie datu aizsardzības noteikumi.


Grozījums Nr.		35
Regulas priekšlikums
1. pants – 1. daļa – 5. punkts
Regula (ES) Nr. 904/2010
49.d pants – 1. daļa – ievaddaļa
	

	Komisijas ierosinātais teksts
	Grozījums

	1.	Dalībvalstu kompetentās iestādes piešķir OLAF centralizētu piekļuvi mērķtiecīgas meklēšanas veikšanai saistībā ar šādu informāciju:
	1.	Dalībvalstu kompetentās iestādes piešķir OLAF centralizētu piekļuvi mērķtiecīgas meklēšanas veikšanai saistībā ar šādu informāciju, kas nepārsniedz nepieciešamo tā pilnvaru īstenošanai:



Grozījums Nr.		36
Regulas priekšlikums
1. pants – 1. daļa – 5. punkts
Regula (ES) Nr. 904/2010
49.b pants – 1. punkts – b apakšpunkts
	

	Komisijas ierosinātais teksts
	Grozījums

	b)	no 2026. gada 1. septembra – saistībā ar šīs regulas 17. panta 1. punkta e) un f) apakšpunktā minēto informāciju;
	b)	no 2026. gada 1. septembra – saistībā ar šīs regulas 17. panta 1. punkta e) un f) apakšpunktā minēto informāciju, ieskaitot jebkādus papildu datu elementus, kas tiek glabāti saskaņā ar 17. panta 1. punkta f) apakšpunktu;


Grozījums Nr.		37
Regulas priekšlikums
1. pants – 1. daļa – 5. punkts
Regula (ES) Nr. 904/2010
49.b pants – 2.a punkts (jauns)
	

	Komisijas ierosinātais teksts
	Grozījums

	
	2.a	Šī panta 1. punktā minēto centralizēto piekļuvi izstrādā un izmanto veidā, kas sniedz OLAF tam vajadzīgo īpašo, ar konkrēto izmeklēšanu saistīto piekļuvi, liedzot iespēju veikt jebkādas bezmērķīgas meklēšanas vai iegūt jebkādu piekļuvi, kas nav nepieciešama, lai uzsāktu vai veiktu izmeklēšanas saskaņā ar OLAF uzdevumiem, kā noteikts Regulas (ES, Euratom) Nr. 883/2013 1. panta 1. punktā. Šāda piekļuve neļauj iegūt lielapjoma datus, veikt vispārēju uzraudzību vai automatizētu profilēšanu, kas nav saistīta ar konkrētu administratīvu izmeklēšanu.



Grozījums Nr.		38
Regulas priekšlikums
1. pants – 1. daļa – 5. punkts
Regula (ES) Nr. 904/2010
49.b pants – 2.b punkts (jauns)
	

	Komisijas ierosinātais teksts
	Grozījums

	
	2.b	Uz šā panta 1. punktā minēto centralizēto piekļuvi attiecas atbilstīgi tehniski un organizatoriski pasākumi, ar kuriem nodrošina, ka katrs piekļuves gadījums ir attiecināms uz konkrētu izmeklēšanu un uz identificētu pilnvarotu lietotāju. Šādu piekļuvi reģistrē tā, lai būtu iespējama efektīva ex post pārbaude.



Grozījums Nr.		39
Regulas priekšlikums
1. pants – 1. daļa – 5. punkts
Regula (ES) Nr. 904/2010
49.b pants – 3. punkts
	

	Komisijas ierosinātais teksts
	Grozījums

	3.	Minētā centralizētā piekļuve ir piekļuve visai ar izmeklēšanu saistītajai informācijai, izmantojot vienotu kontaktpunktu, pat ja minētā informācija attiecas uz vairākām dalībvalstīm.
	3.	Minētā centralizētā piekļuve ir piekļuve visai ar izmeklēšanu saistītajai informācijai, izmantojot vienotu kontaktpunktu, pat ja minētā informācija attiecas uz vairākām dalībvalstīm. Attiecīgajā sistēmā nodrošina pilnīgu izsekojamību un visu meklējumu reģistrēšanu, un to atbalsta ar visaptverošiem reģistriem, kas ļauj izmantot efektīvus ex-post pārbaudes mehānismus.



Grozījums Nr.		40
Regulas priekšlikums
1. pants – 1. daļa – 5. punkts
Regula (ES) Nr. 904/2010
49.b pants – 3.a punkts (jauns)
	

	Komisijas ierosinātais teksts
	Grozījums

	
	3.a	OLAF katru gadu publicē statistiku par saskaņā ar šo regulu piešķirtās centralizētās piekļuves izmantošanu, tostarp vaicājumu skaitu, to izmeklēšanu skaitu, kurās šāda piekļuve ir veicinājusi lietas virzību, un to gadījumu skaitu, kuros dati, kuriem piekļūts, tikuši atzīti par nebūtiskiem un dzēsti. Minēto statistiku iekļauj OLAF gada ziņojumos un iesniedz Eiropas Parlamentam. Saskaņā ar attiecīgajiem noteikumiem, kas reglamentē izmeklēšanu, šādus datus pienācīgi rediģē, lai nodrošinātu izmeklēšanas konfidencialitāti un pienācīgu izmeklēšanas veikšanu.


Grozījums Nr.		41
Regulas priekšlikums
1. pants – 1. daļa – 5. punkts
Regula (ES) Nr. 904/2010
49.b pants – 4. punkts – 1. daļa – a apakšpunkts
	

	Komisijas ierosinātais teksts
	Grozījums

	a)	tehnisko informāciju par centralizētu piekļuvi šā panta 1. punktā minētajai informācijai, arī to datu kategoriju sarakstu, saistībā ar kurām var veikt mērķtiecīgu meklēšanu;
	a)	tehnisko informāciju par centralizētu piekļuvi šā panta 1. punktā minētajai informācijai, arī to datu kategoriju sarakstu, saistībā ar kurām var veikt mērķtiecīgu meklēšanu, tostarp preventīvu mehānismu pret bezmērķīgu meklēšanu;



Grozījums Nr.		42
Regulas priekšlikums
1. pants – 1. daļa – 5. punkts
Regula (ES) Nr. 904/2010
49.b pants – 5. punkts
	

	Komisijas ierosinātais teksts
	Grozījums

	5.	Izmaksas par tādas infrastruktūras un tehnisko līdzekļu izveidi, darbību un uzturēšanu, kas ļauj droši piekļūt šā panta 1. punktā minētajai informācijai, sedz OLAF.
	Svītrots



Grozījums Nr.		43
Regulas priekšlikums
1. pants – 1. daļa – 5. punkts
Regula (ES) Nr. 904/2010
49.b pants – 5.a punkts (jauns)
	

	Komisijas ierosinātais teksts
	Grozījums

	
	5.a	Visiem lietotājiem ir saistoši šajā regulā paredzētie konfidencialitātes noteikumi. Informācijas apmaiņas procedūras un piekļuve datiem jāveic saskaņā ar Eiropas Parlamenta un Padomes Regulām (ES) 2016/679 un (ES) 2018/1725 un Eiropas Savienības Pamattiesību hartu.




Grozījums Nr.		44
Regulas priekšlikums
1. pants – 1. daļa – 5. punkts
 Regula (ES) Nr. 904/2010
49.b pants – 5.b punkts (jauns)
	

	Komisijas ierosinātais teksts
	Grozījums

	
	5.b	Sistēmas, kuras nodrošina 1. punktā minēto centralizēto piekļuvi, izstrādā tā, lai nodrošinātu pilnīgu sadarbspēju ar sistēmām, ko izmanto attiecīgās Savienības struktūras, lai veicinātu efektīvu un drošu informācijas apmaiņu un samazinātu administratīvo slogu.



Grozījums Nr.		45
Regulas priekšlikums
1. pants – 1. daļa – 5. punkts
 Regula (ES) Nr. 904/2010
49.b pants – 5.c punkts (jauns)
	

	Komisijas ierosinātais teksts
	Grozījums

	
	5.c	Komisija ciešā sadarbībā ar OLAF novērtē vajadzību pēc Savienības papildu finansējuma, lai atbalstītu sadarbspējīgu IT sistēmu, digitālo rīku un specializētu darbinieku sagatavošanu.



Grozījums Nr.		46
Regulas priekšlikums
1. pants – 1. daļa – 5. punkts
Regula (ES) Nr. 904/2010
49.b pants – 5.d punkts (jauns)
	

	Komisijas ierosinātais teksts
	Grozījums

	
	5.d	Ja OLAF saņem personas datus tādas informācijas nosūtīšanas rezultātā, kas veikta pēc muitas dienestu iniciatīvas saskaņā ar 13.a pantu, ir piemērojami šādi noteikumi:

	
	a)	datus var apstrādāt vienīgi nolūkā novērtēt to, vai uzsākt izmeklēšanu, vai arī nolūkā veikt izmeklēšanu OLAF pilnvaru ietvaros saskaņā ar Regulas (ES, Euratom) Nr. 883/2013 1. panta 1. punktu;

	
	b)	ja OLAF 60 dienu laikā pēc informācijas saņemšanas konstatē, ka dati neattiecas ne uz vienu izmeklēšanu, kas tiek veikta tā pilnvaru ietvaros, tas dzēš datus un paziņo par to nosūtītājai iestādei;

	
	c)	ja izmeklēšanu sāk, pamatojoties uz nosūtītajiem datiem, par to informē nosūtītāju muitas iestādi, kurai tiek sniegta iespēja paziņot savu novērtējumu OLAF un EDAU, ja tā uzskata, ka datu apstrāde pārsniedz nepieciešamo;

	
	d)	ir piemērojami Regulā (ES) 2018/1725 minētie datu aizsardzības noteikumi; attiecībā uz piekļuvi, kas piešķirta saskaņā ar šo punktu, OLAF piemēro iekšējā pilnvarojuma prasības saskaņā ar Regulas (ES, Euratom) Nr. 883/2013 5. pantu.



Grozījums Nr.		47
Regulas priekšlikums
1. pants – 1. daļa – 5.a punkts (jauns)
Regula (ES) Nr. 904/2010
59. pants – 1. punkts
	

	Spēkā esošais teksts
	Grozījums

	
	5a)	Regulas 59. panta 1. punktu aizstāj ar šādu:

	1.	Līdz 2013. gada 1. novembrim un pēc tam reizi piecos gados Komisija ziņo Eiropas Parlamentam un Padomei par šīs regulas piemērošanu.
	1.	Komisija reizi trijos gados, sākot no ... [šīs grozošās regulas spēkā stāšanās diena] un pamatojoties uz EPPO, OLAF un Eurofisc sniegtajiem ziņojumiem, iesniedz Eiropas Parlamentam, Padomei un Eiropas Revīzijas palātai ziņojumu par šīs regulas piemērošanu. Minētajā ziņojumā jo īpaši novērtē:

	
	a)	tiešās EPPO un OLAF piekļuves VIES, sistēmai SURVEILLANCE un CESOP operatīvo efektivitāti, arī vidējo piekļūšanai patērēto laiku, būtiski uz priekšu pavirzījušos izmeklēšanu skaitu un kriminālvajāšanas vai administratīvo darbību rezultātus;

	
	b)	piekļuves un informācijas nosūtīšanas sistēmas saskaņotību ar citiem instrumentiem, kas pieņemti pārskatītās krāpšanas apkarošanas arhitektūras ietvaros, arī pasākumus saistībā ar Eurofisc kapacitāti, CESOP pārvaldību, fiskālo saskaņošanu un sodu konverģenci;

	
	c)	nosūtīšanas pēc savas iniciatīvas mehānisma darbību un savlaicīgumu saskaņā ar 13.a pantu, arī kārtību, kā valstī tiek nodrošināta koordinācija starp muitas un PVN iestādēm;

	
	d)	dalībvalstīs, kas nepiedalās EPPO, sasniegtos izpildes panākšanas rezultātus un to, vai saskaņā ar pārskatīto krāpšanas apkarošanas arhitektūru ir izveidoti līdzvērtīgi mehānismi;

	
	e)	aplēstās Savienības PVN summas un saistītos muitas ieņēmumus, kas atgūti vai saglabāti kā tiešs šajā regulā noteiktās datu apmaiņas un piekļuves tiesību rezultāts; un

	
	f)	šīs regulas ieguldījumu izpildes rezultātu konverģencē starp dalībvalstīm, tostarp attiecībā uz iespēju Savienības līmenī izstrādāt metodiku neiekasēto muitas ieņēmumu mērīšanai, kas pēc mērķa būtu salīdzināma ar Komisijas katru gadu publicēto PVN iztrūkuma rādītāju.

	
	Ja ziņojumā konstatēti pastāvīgi trūkumi šīs regulas piemērošanā, Komisija sešu mēnešu laikā no ziņojuma publicēšanas datuma iesniedz Eiropas Parlamentam un Padomei leģislatīvā akta priekšlikumu, kurā iekļauti korektīvi pasākumi.

